Иван Кондов
Иван Стоянов Кондов е български филмов и драматичен актьор.

Биография 
Роден е във Варна на 18 юли 1925 г. Завършва техникум във Варна през 1945 г. Става актьор през 1948 г., впоследствие при условията на чл. 9 със забележката към него от Указа за театрите (ДВ, бр. 145 от 1949 г.). През 1973 г. завършва задочно актьорско майсторство във ВИТИЗ „Кръстьо Сарафов“.

Работи на театралните сцени в Драматичен театър „Антон Страшимиров“ в Разград (1947 – 1950), Хасковския драматичен театър (1950 – 1952), Драматичен театър „Сава Огнянов“ в Русе (1952 – 1957), Драматичен театър „Адриана Будевска“ в Бургас (1957 – 1958) и Драматичен театър „Стефан Киров“ Сливен, Сатиричен театър „Алеко Константинов“ София (1958 – 1959), Военния театър (1959 – 1966), театър „Сълза и смях“ (1966 – 1969), Народен театър „Иван Вазов“ (1969 – 1973), театър „София“. Пенсионира се в Народния театър през 1992 г., но още четири години след това ръководи трупата на театър „София“.

Директор на театър Нов драматичен театър „Сълза и смях“ (1967 – 1969) и Драматично-куклен театър (Враца) (1973 – 1977) и (1980 – 1982).

Член на СБФД.

Иван Кондов е известен с ролите си в „Бягство в Ропотамо“, „Сиромашко лято“, „Бариерата“, „Голямото нощно къпане“, „Процесът“, „Неспокоен дом“ и др.

Носител е на „Аскеер“ за цялостно творчество (1999).

Има три деца. Владимир, от първия си брак, от брака си с актрисата Росица Данаилова – Ламбо, от брака си с Маргарита Кондова – Марта.

Умира на 8 септември 2004 г.

Награди и отличия 
 Заслужил артист (1963).
 Народен артист (1969).
 Орден „Кирил и Методий“ – I степен (1964).
 Димитровска награда (1964).
 Награда за най-добра мъжка роля за („Игрек 17“) във филма „Игрек 17“ (Варна, 1973).
 Награда за мъжка роля за ролята на пълномощника на ЦК във филма „Магистрала“ на ХIII-я ФБИФ (Варна, 1974).
 Голямата награда „Златна роза“ за филма „Допълнение към закона за защита на държавата“ (Варна, 1976).
 „Аскеер“ за цялостно творчество (1999).
 Орден „Стара планина“.

Филмография

Театрални роли 
 „Ромео и Жулиета“ (Уилям Шекспир) – Ромео
 „Дон Карлос“ (Фридрих Шилер) – маркиз Поза
 „Хамлет“ (Уилям Шекспир) – Хамлет
 „Езоп“ (Гилерме Фигейреду) – Езоп
 „Майор Барбара“ (Джордж Бърнард Шоу) (1980) – Ендрю Андършафт
 „Дипломати“ (Надежда Драгова и Първан Стефанов) (1978) – граф Игнатиев

Телевизионен театър 
 „Змейова сватба“ (1984) (от П. Ю. Тодоров, реж. Вили Цанков)
 „Лукреция Борджия“ (1981) (Пламен Павлов)
 „Старецът“ (1977) (Недялко Йорданов) – 2 части
 „Трагичната история на д-р Фауст“ (1970) (Кристофър Марлоу, реж. Павел Павлов) – Фауст
 „Марсианска хроника“ (1968) (Рей Бредбъри)
 „Операция Вега“ (1967) (Фридрих Дюренмат)
 „Бягство в новогодишната нощ“ (1964) (Михаил Тонецки)
 „Когато гръм удари“ (1964) (Пейо Яворов)
 „Фауст“ (1963)
 „Почти семейна история“ (Дончо Цончев)

Звукороли и участия в звукозаписи 
 „Книжчице ле моя...“ (1984) (Учтехпром)

Източници

Външни препратки 

 
 
  
  Иван Кондов в КиноПоиск
  Иван Кондов в Кино-Театр

Български актьори и актриси
Български театрални актьори и актриси
Възпитаници на НАТФИЗ
Носители на Димитровска награда
Носители на орден „Св. св. Кирил и Методий“
Носители на орден „Стара планина“
Заслужили артисти (България)
Народни артисти (България)
Носители на Аскеер
Родени във Варна
Починали в София
Погребани в Централните софийски гробища
Носители на „Златна роза“